Diari Oficial de la Generalitat Valenciana


Sumari del DOGV 7286, del 02-06-2014 (2014/4920)

DECRET 75/2014, de 30 de maig, del Consell, pel qual s'autoritza la implantació d'ensenyaments universitaris oficials de doctorat en la Universitat Jaume I de Castelló.
------------------------------------------------------------------------------------------------------------------------------------------------------------------------

### Dades del document

Número de DOGV
:   7286

Data del DOGV
:   02-06-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/4920


Data del document
:   30-05-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 75/2014, de 30 de maig, del Consell, pel qual s'autoritza la implantació d'ensenyaments universitaris oficials de doctorat en la Universitat Jaume I de Castelló. [2014/4920]  
La Llei Orgànica 6/2001, de 21 de desembre, d'Universitats, en l'article 37, estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir estos ensenyaments oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que el pla d'estudis s'ajusta a les directrius i condicions establides pel Govern.  
  
La Universitat Jaume I de Castelló ha sol·licitat autorització per a impartir, a partir del curs 2013-2014, els ensenyaments universitaris oficials de doctorat que es detallen en l'annex del present decret.  
Consta en l'expedient l'informe favorable del Consell Social d'Universitat Jaume I de Castelló i l'acord del Consell de Govern.  
  
El Consell Valencià d'Universitats i de Formació Superior va ser informat de la proposta d'implantació dels ensenyaments en la sessió de 18 de juliol de 2013.  
L'Agència Valenciana d'Avaluació i Prospectiva (AVAP) ha emés els preceptius informes, amb resultat favorable.  
El Consell d'Universitats ha verificat el pla d'estudis dels ensenyaments universitaris oficials de doctorat que es detallen en l'annex del present decret.  
Per tot això, vist l'article 10.1 del Reial Decret 99/2011, de 28 de gener, pel qual es regulen els ensenyaments oficials de doctorat; els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3, apartat 3, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 30 de maig de 2014,  
  
  
DECRETE  
  
Article 1. Autorització d'ensenyaments  
S'autoritza la Universitat Jaume I de Castelló per a implantar, en el curs 2013-2014, els ensenyaments universitaris oficials de doctorat que es detallen en l'annex del present decret.  
  
Article 2. Inscripció en el registre i els seus efectes  
La present autorització serà comunicada al Ministeri d'Educació, Cultura i Esport a l'efecte que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 3. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
  
DISPOSICIONS ADDICIONALS  
  
Primera. Limitació del gasto  
La implantació i posterior desplegament d'este decret no podrà tindre cap incidència en la dotació de tots i cada un dels capítols de gasto assignada a la conselleria competent en matèria d'universitats, i, en tot cas, haurà de ser atés amb els mitjans personals i materials de la Universitat Jaume I de Castelló.  
  
Segona. Facultats d'aplicació i execució  
Es faculta la persona titular de la conselleria amb competències en matèria d'universitats per a l'aplicació i execució del present decret.  
  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de ser publicat en el Diari Oficial de la Comunitat Valenciana.  
  
Valencia, 30 de maig de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
  
ANNEX  
Doctorats de la Universitat Jaume I de Castelló  
Curs 2013-2014  
  
1. Programa de doctorat en Ciències.  
2. Programa de doctorat en Ciències de la Infermeria.  
3. Programa de doctorat en Dret.  
4. Programa de doctorat en Economia i Empresa.  
5. Programa de doctorat en Estudis Internacionals en Pau, Conflictes i Desenrotllament.  
6. Programa de doctorat en Història i Estudis Contemporanis.  
7. Programa de doctorat en Informàtica.  
8. Programa de doctorat en Llengües Aplicades, Literatura i Traducció.  
9. Programa de doctorat en Psicologia.  
10. Programa de doctorat en Tecnologies Industrials i Materials.  
  
Programes conjunts de doctorat:  
11. Programa de doctorat en Desenrotllament Local i Cooperació Internacional, per la Universitat Jaume I de Castelló, la Universitat de València - Estudi General i la Universitat Politècnica de València.  
12. Programa de doctorat en Estudis Interdisciplinaris de Gènere, per la Universitat Autònoma de Madrid, la Universitat d'Alcalá de Henares, la Universitat d'Alacant, la Universitat de Huelva, la Universitat de La Laguna, la Universitat de les Illes Balears, la Universitat Jaume I de Castelló i la Universitat Rei Joan Carles.  
13. Programa de Doctorat en Ètica i Democràcia, per la Universitat Jaume I de Castelló i la Universitat de València - Estudi General.  
14. Programa de Doctorat en Història de l'Art, per la Universitat Jaume I de Castelló i la Universitat de València - Estudi General.  
15. Programa de Doctorat en Màrqueting, per la Universitat Jaume I de Castelló i la Universitat de València - Estudi General.  
16. Programa de Doctorat en Nanociència i Nanotecnologia, per la Universitat d'Alacant, la Universitat de Castella - la Manxa, la Universitat de La Laguna, la Universitat Jaume I de Castelló i la Universitat de València - Estudi General.  
17. Programa de Doctorat en Química Teòrica i Modelització Computacional / Theoretical Chemistry and Computational Modelling, per la Universitat Autònoma de Madrid, la Universitat Complutense de Madrid, la Universitat de Barcelona, la Universitat de Cantàbria, la Universitat d'Extremadura, Universitat de les Illes Balears, la Universitat de Múrcia, la Universitat d'Oviedo, la Universitat de Sevilla, la Universitat de Vigo, la Universitat del País Basc / Euskal Herriko Unibertsitatea, la Universitat Jaume I de Castelló i la Universitat de València - Estudi General.